| Papoazul |
| --- |
| Macho da especie |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Muscicapidae |
| Xénero: | *Luscinia* |
| Especie: | ***L. svecica*** |

 |
| Nome binomial |
| '**Luscinia svecica'**(Linnaeus, 1758) |
| Distribución das subespeciesDistribución das subespeciesDistribución das subespecies |

O **papoazul** (*Luscinia svecica*) é un paxaro pequeno da familia dos papamoscas (Muscipapidae). (Nalgún tempo foi considerado membro da familias Turdidae, da que fai parte, entre outros, o merlo).

Características
---------------

### Descrición

E de tamaño semellante ó papo vermello, mide uns 13 ou 14 cm. A súa constitución é delgada. As alas son curtas e arredondadas, coa terceira e cuarta plumas primarias máis longas cás outras.As patas son longas e finas.A cola é negra con manchas vermellas nas beiras. Ten unha mancha superciliar (*cella*) branca. O macho ten no papo unha mancha azul con bordos sucesivamente de cor negra, branca e da cor da ferruxe. Algunhas razas como *L. svecica svecica* do norte de Eurasia teñen no centro da mancha azul outra vermella. Noutras, como *L. svecica cyanecula* , do centro e sur de Europa esta mancha central e branca. A raza turca *L. svecica magna*  non ten mancha.

As femias son de cores menos brillantes e teñen no papo da cor da crema ou cunha media lúa negra. Os inmaturos teñen manchas e puntos escuros pola parte inferior.

Malia as diferenzas de aspecto entre machos, estudos xenéticos recentes confirmaron que se trata dunha especie única.

### Costumes

Papoazul de mancha vermella
Os machos teñen un canto forte, moi variado e, ás veces, imitativo que recorda ó do reiseñor. Canta sobre todo pola maña cedo e cando empeza a escurecer.

Son activos durante o día e no crepúsculo. Cazan insectos sobre todo nas beiras cheas de lama dos ríos, en superficies cultivadas e entre o mato. Fas os niños agachados en xeral non lonxe da auga, nun furado no chan, entre herba ou arbustos mestos. a femia pon 6 ou 7 ovos de cor gris azulada clara con puntos castaño avermellados, que son chocados polos dous pais unhas dúas semanas.

### Distribución

Vive en zonas de bosque húmido ou zonas húmidas con arbustos de Eurasia, con algúns exemplares tamén en Alasca occidental. Son migratorios. No continente europeo a raza coa mancha vermella na gorxa vive no norte e nos Alpes; a raza coa mancha branca vive en Centroeuropa, sur da Europa occidental e parte do sur do continente.

Son migratorios. Os exemplares europeos pasan o inverno no sur de España, norte de África e sur de Asia.

Poboación en Galiza e España
----------------------------

O papoazul só aniña no Sistema Central (dende as serras de Béjar e Candelario en Salamanca, ata Somosierra e serra de Ayllón) e Cordilleira Cantábrica, ocupando preferentemente os vales da cara sur.
Como migrante destaca no sueste da península (procedente do sur do sahara) e nas Illas Baleares onde inverna un pequeno continxente de papoazuis procedentes doutros países europeos (das subespecies *L. s. svecica* e *L. s. cyanecula*).

*Luscinia svecica cyanecula*
### Tamaño da poboación

A comezos dos anos 90 estimouse a poboación aniñante en España nunhas 9.000-12.800 parellas. En Europa as estimacións
acadan un total de 530.000 parellas reprodutoras (1994). En Galiza aniña no Parque Natural do Invernadoiro.

Existen moi poucos datos sobre a abundancia da especie, así no Sistema Central, nas uceiras da Serra de
Ayllón, obtivéronse 0,1 aves/10 ha (1986); nos piñeirais de Gredos, entre 0,5 e 1,3 aves/10 ha, dependendo da altitude (1991). Nos uceirais subcantábricos de Palencia, 5 machos/10 ha (1991). Na Serra de Béjar, Salamanca, a densidade acadada é de 0,46 aves / 10 ha, como media.

Nos últimos anos semella que a súa poboación está a medrar no norte da península.

Notas
-----

1. ↑  BirdLife International (2012). "*Luscinia svecica*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Zink *et al.*(2003) Recent evolutionary history of the bluethroat (*Luscinia svecica*) across Eurasia Arquivado 04 de abril de 2005 en Wayback Machine. *Molecular Ecology* **12**:3069-3075

Véxase tamén
------------

### Outros artigos

* Catálogo galego de especies ameazadas

### Ligazóns externas

* Vídeos do papoazul en Internet Bird Collection
* O Papoazul en www.naturfotografie-digital.de *(en alemán)*
* Femia de papoazul (Vídeo) *(en alemán)*
* Papoazul(Blaukehlchen) cantando  en www.vogelstimmen-wehr.de *(en alemán)*
* Papoazul (Blaukehlchen)- canto e foto *(en alemán)*

|  |  |
| --- | --- |
| Control de autoridades | 
* Wd: Q26578
* BNCF: 39473
* BNF: 133289258
* BRE: 1900103
* GEA: 9901
* GND: 4145866-7
* LCCN: sh85015116
* NKC: ph1044541

 |

|  |  |
| --- | --- |
| Identificadores taxonómicos | 
* ADW: Luscinia\_svecica
* Avibase: AFD6FD811AA7D6A7
* BioLib: 8868
* BirdLife: 22709707
* Dyntaxa: 102624
* eBird: blueth
* FE: 97175
* FE-New: ID
* GBIF: 4408732
* GNAB: bluethroat
* iNaturalist: 13071
* IRMNG: 10594377
* ITIS: 179818
* IUCN: 22709707
* NBN: NHMSYS0000530465
* NCBI: 52792
* Soortenregister: 139685
* TAXREF: 4023
* WoRMS: 1037315
* Xeno-canto: Luscinia-svecica

 |

|  |  |
| --- | --- |
| Identificadores | 
* UMLS: C1016923

 |